24.10.2022
SL
Uradni list Evropske unije
C 408/37
Tožba, vložena 19. avgusta 2022 – Schrom Farms/Komisija (Zadeva T-507/22) (2022/C 408/49) Jezik postopka: angleščina Stranki Tožeča stranka: Schrom Farms spol.
s r. o.
(Velké Albrechtice, Češka republika) (zastopnika: S. Sobolová in O. Billard, odvetnika) Tožena stranka: Evropska komisija
Predlogi Tožeča stranka Splošnemu sodišču predlaga, naj: — tožbo razglasi za dopustno in utemeljeno; — Izvedbeni sklep Komisije (EU) 2022/908 z dne 8. junija 2022 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2022) 3543) (UL 2022 L 157, str.
15) razglasi za ničen v delu, v katerem so z njim iz financiranja Unije izključeni odhodki v zvezi z dodelitvijo nepovratnih sredstev tožeči stranki s strani čeških organov v znesku 30 606,96 EUR; — Komisiji naloži plačilo stroškov tožeče stranke; in — odredi kateri koli drug primeren ukrep.
Tožbeni razlogi in bistvene trditve Tožeča stranka v utemeljitev tožbe navaja pet tožbenih razlogov. 1.
Prvi tožbeni razlog: izključitev odhodkov v zvezi z dodelitvijo nepovratnih sredstev tožeči stranki s strani čeških organov v znesku 30 606,96 EUR iz financiranja Unije ni zadostno oziroma sploh ni obrazložena, s čimer se kršita člen 296 PDEU in člen 41(2)(c) Listine Evropske unije o temeljnih pravicah. 2.
Drugi tožbeni razlog: tožena stranka je – neposredno in posredno – kršila temeljne pravice tožeče stranke, ker tožeča stranka v okviru revizije, ki je vodila do sprejetja izpodbijanega sklepa, ni imela možnosti izraziti svojih stališč, čeprav izpodbijani sklep negativno vpliva na nepovratna sredstva, dodeljena tožeči stranki. 3.
Tretji tožbeni razlog: tožena stranka ni pristojna za razlago in uporabo nacionalnega prava držav članic. 4.
Četrti tožbeni razlog: tožena stranka ni dokazala vsebine češkega prava ter tega prava ni razlagala in uporabila pravilno. 5.
Peti tožbeni razlog: tožena stranka ni pravilno razlagala in uporabila niti prava EU, ker je napačno menila, da je šlo za kršitev člena 61 Uredbe (EU, Euratom) 2018/1046 Evropskega parlamenta in Svetal z dne 18. julija 2018 o finančnih pravilih, ki se uporabljajo za splošni proračun Unije (UL 2018 L 193, str. 1), in je češka pravila o nasprotju interesov uporabila ob kršitvi temeljnih načel prava EU, vključno s temeljnim načelom enakega obravnavanja in prepovedi diskriminacije.